Llan sin n watmaten, yiwen qqaren-as Arḍel, wayeḍ Msarḍel, zedɣen deg uzniq. Yiwen yesɛa tiḥdayin, d ameɣbun, wayeḍ yesɛa arrac, d amarkanti. Tameṭṭut-nni n winna yesɛan tezga teqqar-as i urgaz-is axxam-nni n gma-k sɛan imi is-yeqqar i tmeṭṭut-is zlu-iyi-d tazeggaɣt, tamellalt. Argaz-nni ameɣbun ileḥḥu ɣer lexl, yettawi-d cwiṭ n yesɣaren yesnuzuyiten akken ad yawi lqut s wacu ara yesɛac yessi-s. Imi Sidi Ṛebbi yettfariǧ-d, yiwen n wass, iruḥ ɣer lexla am laɛwayed-is, iwala yiwen n uxxam ad yettefeɣ seg-s dduxan, ziɣ d axxam n yiwaɣzeniwen. Mi i yekcem, yufa saɛd n Ṛebbi, lwiz, iɛemmer-d ayen iwumi yezmer yewwit-id s axxam, uɣalen sɛan. Tameṭṭut-nni n gma-s tussem fell-asen dɣa tezga tecmucur argaz-is fell-asen. Axxam-nni n imeɣban sutren-d arrawa s wayes tektilin, fkan-sen-tt-id, gan-as-d lazuq, dɣa ayen i ktalen ad yeddu di lazuq-nni, wahmen ansi id-yekka anecet-nni n lxir i sɛan.